open-index/open-wikipedia-markdown huggingface dataset:
குசாமான்

**குசாமான் நகரம்** (*Kuchaman City*), இந்தியாவின் இராஜஸ்தான் மாநிலத்தின் நாகவுர் மாவட்டத்தின் பகுதிகளைக் கொண்டு புதிதாக நிறுவப்பட்ட தித்வானா-குசாமான் மாவட்டத்தில் உள்ள நகராட்சி ஆகும். இதனருகில் தித்வானா நகரம் உள்ளது.

மார்வார் பிரதேசத்தில் அமைந்த குசாமான் நகரம்,  நாகவுர் நகரத்திற்கு கிழக்கே 119.2 கிலோ மீட்டர் தொலைவிலும்; ஜெய்ப்பூருக்கு  கிழக்கே 126.4 கிலோ மீட்டர் தொலைவிலும் உள்ளது.
## வரலாறு
கிபி 5 முதல் 8ஆம் நூற்றாண்டு வரை கூரஜர பிரதிகாரப் பேரரசின்  (730-1036) தலைநகராக குசாமான் நகரம் இருந்தது. நாகபட்டர் குசாமான் கோட்டையைக் கட்டினார். பின்னர் 16ம் நூற்றாண்டில் சௌகான் வம்சத்தவர்கள் மற்றும் ரத்தோர் இராசபுத்திரர்கள் இந்நகரத்தின் சிற்றரசர்களாக இருந்தனர்.
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  30 வார்டுகளும், 9,643   வீடுகளும் கொண்ட இந்நகரத்தின் மக்கள் தொகை 61,969   ஆகும். அதில்  ஆண்கள் 31,986 மற்றும் 29,983 பெண்கள் உள்ளனர்.பாலின விகிதம் 1000 ஆண்களுக்கு பெண்கள் 937 வீதம் உள்ளனர். சராசரி எழுத்தறிவு 76.53%ஆகும்.  இதன் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே  மற்றும் 15.89 % மற்றும் 0.17 % ஆக உள்ளனர். இம்மாவட்ட மக்களில் இந்து சமயத்தினர் 75.02%, இசுலாமியர் 22.78%, சமணர்கள் 1.96% மற்றும் பிறர் 0.14% ஆக உள்ளனர்.இங்கு இராசத்தானி, பிராச் மொழி, மார்வாரி மொழி, உருது மொழிகள் பேசுகின்றனர்.
## தொடருந்து நிலையம்
 
குசாமான் தொடருந்து நிலையம், ராஜ்கோட், ஜெய்ப்பூர், ரந்தம்பூர்,  ஜோத்பூர்,   தில்லி, பார்மர், மதுரா,  மவூ, சுல்தான்பூர், பிலாஸ்பூர், பிகானேர், கௌகாத்தி நகரங்களை இணைக்கிறது. 
## படக்காட்சிகள்

File:Kuchaman fort 8.jpg|thumb|குசாமான் கோட்டையின் நுழைவாயில் 
File:Kuchaman fort drone.jpg|thumb|குசாமான் கோட்டைக் காட்சி
File:Marwar within Rajputana.jpg|thumb|மார்வார் பிரதேசத்தில் குசாமான் நகரம்

## இதனையும் காண்க
* தித்வானா
* தித்வானா-குசாமான் மாவட்டம்

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பிரதாப் அருண்பாவு அடசாத்

**பிரதாப் அருண்பாவு அடசாத்** (சனவரி 6, 1978) (Pratap Arunbhau Adsad) (प्रताप अरूणभाऊ अडसड) ஓர் இந்திய அரசியல்வாதி ஆவார். 2019 இல் நடைபெற்ற சட்டமன்றத் தேர்தலில் பாரதிய ஜனதா கட்சியின் வேட்பாளரான இவர், இந்தியாவின் மகாராஷ்டிரா மாநிலம், அமராவதி மாவட்டத்தில் உள்ள தாமன்கான் இரயில்வே சட்டமன்றத் தொகுதியில் (சந்தூர் சட்டமன்றத் தொகுதி) போட்டியிட்டு வென்றார்.

## ஆரம்பகால வாழ்க்கை மற்றும் கல்வி
பிரதாப் அருண்பாவு அடசாத், சனவரி 6, 1978 இல், இந்தியாவின் மகாராஷ்டிராவில் உள்ள தாமன்கான் இரயில்வே பகுதியில் பிறந்தார். இவர் 2005 இல்  நாக்பூரில் உள்ள யசுவந்த்ராவ் சவான் பொறியியல் கல்லூரியில் இளங்கலை இயந்திரப் பொறியியல் (BE Mechanical engineering) பயின்றார்.

## மேற்கோள்கள்

பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
வேலகவுண்டம்பட்டி

**வேலகவுண்டம்பட்டி** (*Velagoundampatti*) என்பது இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டம், திருச்செங்கோடு வட்டத்தில் இருக்கும் ஒரு பேரூராட்சி ஆகும். 2016-ஆம் ஆண்டு இக்கிராமம் நாமக்கல் நகரத்தோடு சேர்க்கப்பட்டது.

நாமக்கல்லில் இருந்து வடமேற்கே 13 கி.மீ. தொலைவிலும், திருச்செங்கோட்டில் இருந்து தென்கிழக்கே 18 கி.மீ. தொலைவிலும் வேலகவுண்டம்பட்டி அமைந்துள்ளது.

## மேற்கோள்கள்

பகுப்பு:நாமக்கல் மாவட்டத்திலுள்ள கிராமங்கள்
சித்தாடெக்கு

thumb|சித்தாடெக்கில்  உள்ள சித்தி விநாயகர் கோயில்

**சித்தாடெக்கு**  (*Siddhatek*)  என்பது இந்தியாவின் மகாராட்டிர மாநிலத்தின்  மேற்குப் பகுதியில் உள்ள அகமதுநகர் மாவட்டத்தில் பீமா ஆற்றின் கரையில் அமைந்துள்ள ஒரு நகரம் ஆகும். கர்ச்சத்து தாலுகாவில் இடம்பெற்றுள்ள இந்த நகரம் சிறீ சித்தி விநாயகர் கோயிலுக்கு பெயர் பெற்றறதாகும்.  இந்த விநாயகர் வலது-தந்தம் கொண்ட அவதாரம் ஆகும். மக்களால் சக்திவாய்ந்த துன்பம் நீக்குபவர் என்று நம்பப்படுகிறது. வடக்கு நோக்கிய கோயிலைச் சுற்றியுள்ள புராணங்கள், விஷ்ணு சித்தி விநாயகரின் ஆசீர்வாதத்துடன் அசுரர்கள் மது-கைதாப் தோற்கடித்த இடத்தின் நினைவாக இது கட்டப்பட்டதாகக் கூறுகின்றன. விநாயகர் ஜெயந்தி, விஜயதசமி மற்றும் சோம்வதி அமாவாசை பண்டிகைகளின் போது இந்த ஆலயம் குறிப்பாக பிரபலமாக உள்ளது.

2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி, சித்தாடெக்கு கிராமத்தில் வாழ்ந்த 315 குடும்பங்களில் 1463 பேர் இருந்தனர்.  இதில் 771 பேர் ஆண்கள் மற்றும் 692 பேர் பெண்கள் ஆவர்.  மொத்த மக்கள் தொகையில் 11.07 சதவீதம் பேர் 6 வயதுக்கு உட்பட்ட குழந்தைகளாவர்.

## மேற்கோள்கள்

## உசாத்துணை
* 
பகுப்பு:மகாராட்டிர இந்துக் கோயில்கள்
பகுப்பு:அகமதுநகர் மாவட்டம்
தித்வானா-குசாமான் மாவட்டம்

**தித்வானா-குசாமான் மாவட்டம்** (*Didwana-Kuchaman*), இந்தியாவின் நாகவுர் மாவட்டப் பகுதிகளைக் கொண்டு 7 ஆகஸ்ட் 2023 அன்று இம்மாவட்டம் நிறுவப்பட்டது. இதன் தற்காலிக தலைமையிடம் தித்வானா நகரம் ஆகும். இதன் மற்றொரு நகரம் குசாமான் ஆகும். இம்மாவட்டம் அஜ்மீர் கோட்டத்தில், மார்வார் பிரதேசத்தில் உள்ளது.
## மாவட்ட நிர்வாகம்
தித்வானா-குசாமான் மாவட்டம் 8 வருவாய் வட்டங்களையும், 237 கிராம ஊராட்சிகளையும், 783 கிராமங்களையும் கொண்டுள்ளது.
### வருவாய் வட்டங்கள்
# தித்வானா வட்டம்
# குசாமான் நகர் வட்டம்
# மௌல்சர் வட்டம்
# சோட்டி காது வட்டம்
# லாட்னூன் வட்டம்
# பர்பத்சர் வட்டம்
# மக்ரானா  வட்டம்
# நவான்

## மக்கள்தொகை
2011 மக்கள் தொகை கணக்கெடுப்பின் போது, தித்வானா-குச்சமான் மாவட்டத்தின் மக்கள் தொகை 1,625,837 ஆகும். தித்வானா-குச்சமான் மாவட்டத்தில் 1000 ஆண்களுக்கு 954 பெண்கள் என்ற பாலின விகிதம் இருந்தது. சுமார் 359, 823 (′22.13]%) நகர்ப்புறங்களில் வாழ்ந்தனர். பட்டியல் சாதியினர் மற்றும் பட்டியல் பழங்குடியினர் முறையே மக்கள் தொகையில் 326,713 (′ 20.10]% மற்றும் 6,798 (′0.42]) ஆக இருந்தனர்.

இம்மாவட்டத்தில் இந்துக்கள் பெரும்பான்மை மதத்தினராக உள்ளனர். முஸ்லிம்கள் முக்கியமாக நகர்ப்புறங்களில் அதிக எண்ணிக்கையில் வாழ்கின்றனர். இவர்கள் மக்ரானா போன்ற பல நகரங்களில் பெரும்பான்மையாக உள்ளனர்.

2011 மக்கள் தொகை கணக்கெடுப்பின் போது, மக்கள் தொகையில் 77.70% பேர் இராசத்தானி, 17.48% பேர் மார்வாரி, 2.40% உருது மற்றும் 2.20% இந்தி மொழிகளை தங்கள் முதல் மொழியாகப் பேசுபவர்களாக இருந்தனர்.

2011 இந்திய மக்கள் தொகை கணக்கெடுப்பின்படி மாவட்டத்தின் மொத்த மக்கள் தொகை பின்வருமாறு

## இதனையும் காண்க
* தித்வானா 
* குசாமான்
* இராஜஸ்தான் மாவட்டப் பட்டியல்

## மேற்கோள்கள்

## வெளி இணைப்புகள்
* Rajasthan 19 New District List 2023, Check Updated List Now

பகுப்பு:இராஜஸ்தான் மாவட்டங்கள்
அமோனியம் அறுபுளோரோயுரேனேட்டு

**அமோனியம் அறுபுளோரோயுரேனேட்டு** (*Ammonium hexafluorouranate*) என்பது (NH4)2UF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோயுரேனேட்டு என்ற பெயராலும் இது அழைக்கப்படுகிறது.

## தயாரிப்பு
யுரேனியம் அறுபுளோரைடுடன் அமோனியாவைச் சேர்த்து அறை வெப்பநிலையில் வினைபுரியச் செய்தால் அமோனியம் அறுபுளோரோயுரேனேட்டு உருவாகும்.

## இயற்பியல் பண்புகள்
நான்கு வகையான படிகத் திட்டங்களில் அமோனியம் அறுபுளோரோயுரேனேட்டு படிகமாகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
பகுப்பு:யுரேனேட்டுகள்
பகுப்பு:அறுபுளோரைடுகள்
வடகன்னிகாபுரம் தொடருந்து நிலையம்

**வடகன்னிகாபுரம் தொடருந்து நிலையம்** (*Vadakannikaapuram railway station*) என்பது  பாலக்காடு-பொள்ளாச்சி வழித்தடத்தில் உள்ள ஒரு தொடருந்து நிலையமாகும். இது இந்தியாவின் கேரளத்தின்  பாலக்காடு மற்றும் பொள்ளாச்சி இடையை உள்ள ஒரு கிளைப் பாதையாகும். இது பாலக்காடு தொடருந்து கோட்டத்தின் கீழ் வருகிறது.

## வரலாறு
வடகன்னிகாபுரத்தில்  1898 இல் பிரித்தானியர் ஆட்சிக் காலத்தில் தொடருந்து நிலையம் அமைக்கப்பட்டது.  
பாலக்காடு சந்திப்பு மற்றும் பாலக்காடு நகர தொடருந்து நிலையங்களுக்கு இடையே இந்த பாதை முழுமையாக இயங்கி வந்தது. இந்நிலையில் பாலக்காடு நகரம் மற்றும் பொள்ளாச்சி இடையேயான பாதையான மீட்டர்கேஜ் பாதையிலிருந்து அகலப் பாதையாக 2015 ஆம் ஆண்டு மாற்றப்பட்டது. 2 அக்டோபர் 2015 அன்று பாதுகாப்பு சோதனைகள் நிறைவு செய்யப்பட்டன. அதைத் தொடர்ந்து பாதுகாப்பு ஆய்வுகள் 7 அக்டோபர் 2015 அன்று நிறைவடைந்தன. 8 அக்டோபர் 2015 அன்று ரயில்வே பாதுகாப்பு ஆணையரால் பயணிகள் தொடருந்து சேவைகளுக்காக இந்தப் பாதை அங்கீகரிக்கப்பட்டது. முன்பு இந்த நிலையத்தில் நிறுத்தப்பட்டுவந்த ஐந்து விரைவு வண்டிகள் பின்னர் நிற்காமல் சென்றன. ஆனால் பாலக்காட்டிலிருந்து திருச்செந்தூர் செல்லும் தொடருந்து மட்டும் இங்கு நிறுத்தபட்டு வருகிறது. இந்நிலையில் இந்த தொடருந்து நிலையத்தை தெற்கு இரயில்வே மூட முடிவு செய்துள்ளதாக தெரியவருகிறது.

## மேற்கோள்கள்

பகுப்பு:பாலக்காடு தொடருந்து கோட்டம்
பகுப்பு:பாலக்காடு மாவட்டத்திலுள்ள தொடருந்து நிலையங்கள்
சனத் குமார் மண்டல்

**சனத் குமார் மண்டல்**  (*Sanat Kumar Mandal*)  இந்தியாவைச் சேர்ந்த ஓர் அரசியல்வாதியாவார். அபதிர்னா மண்டல் மற்றும் இலட்சுமி மண்டல் தம்பதியருக்கு 1942 ஆம் ஆண்டு பிப்ரவரி மாதம் 14 ஆம் தேதியன்று இவர் பிறந்தார்.  புரட்சிகர சோசலிச கட்சியின் தலைவராக அறியப்படுகிறார். 1980 ஆம் ஆண்டில் மேற்கு வங்கத்தின் ஜெய்நகர் தொகுதியில் இருந்து 7 ஆவது மக்களவைக்குத் தேர்ந்தெடுக்கப்பட்டார். 1984, 1989, 1991, 1996, 1998, 1999 மற்றும் 2004 ஆம் ஆண்டுகளில் இதே தொகுதியில் இருந்து மீண்டும் மக்களவைக்குத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்

பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1942 பிறப்புகள்
ஆனைமலை கல் அயிரை

**ஆனைமலை கல் அயிரை** (*Anamalai stone loach*) எனப்படும் *காட்சா மொண்டானா* என்பது *[[காட்சா]]* பேரினத்தைச் சேர்ந்த கதிர்-துடுப்பு மீன் சிற்றினமாகும். இதை ஆனைமலை அயிரையுடன் (*[[மெசோனோமாசீலஸ் ஹெர்ரி|மெசோனோமாசீலசு ஹெர்ரி]]*) என்று குழப்பிக் கொள்ளக் கூடாது. இம்மீன் ஆனைமலையில் மட்டுமே காணப்படும் அகணிய உயிரி. இதன் நிலையான உடல் நீளம் 7.3 செ.மீ. வரை வளரக்கூடியது. 

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:அயிரை மீன்
பகுப்பு:மேற்குத் தொடர்ச்சி மலையின் அக இட விலங்குகள்
சலும்பர் மாவட்டம்

**சலும்பர் மாவட்டம்** (*Salumbar district*), இந்தியாவின் இராஜஸ்தான் மாநிலத்தின்  உதய்பூர் மாவட்டத்தின சில வருவாய் வட்டங்களைக் கொண்டு 7 ஆகஸ்டு 2023 அன்று புதிதாக நிறுவப்பட்டது. இதன் தலைமையிடம் சலும்பர் நகரம் ஆகும்.சலும்பர் நகரம், உதய்ப்பூருக்கு தென்கிழக்கே 71 கிலோ மீட்டர் தொலைவில் உள்ளது. இம்மாவட்டம் இராஜஸ்தானின் மாநிலத்தின் தென்கிழக்கில்  உள்ளது.
## மாவட்ட நிர்வாகம்
சலும்பர் மாவட்டம் 5 வருவாய் வட்டங்களைக் கொண்டது. அவைகள்:
# சலும்பர் வட்டம்
# சாரதா வட்டம்
# செமான் வட்டம்
# ஜல்லரா வட்டம்
# லசாடியா வட்டம்

## இதனையும் காண்க
* இராஜஸ்தான் மாவட்டப் பட்டியல்
## மேற்கோள்கள்

## வெளி இணைப்புகள்
* Rajasthan 19 New District List 2023, Check Updated List Now

பகுப்பு:இராஜஸ்தான் மாவட்டங்கள்
அமைதிப் பள்ளத்தாக்கு அயிரை

**அமைதிப் பள்ளத்தாக்கு அயிரை** (*Silent Valley loach*) என்று அழைக்கப்படும் *காட்சா பிள்ளை* (*Ghatsa pillaii*) என்பது *[[காட்சா]]* பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலையில் மட்டுமே காணப்படும் அகணிய உயிரி. இதன் நிலையான உடல் நீளம் 7.5 செ.மீ ஆகும். 

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:அயிரை மீன்
காட்சா சிலாசி

**காட்சா சிலாசி** (*Ghatsa silasi*) என்பது *[[காட்சா]]* பேரினத்தைச் சேர்ந்த கதிர்-துடுப்பு மீன் சிற்றினமாகும். இதனை இந்தியாவின் கேரளாவில் உள்ள சொக்கன்பட்டியில் உள்ள பெரியார் புலிகள் காப்பகத்தில் பெரியாற்றுடன் இணைக்கப்பட்ட கட்டமடித்தோடு நீரோட்டத்தில் இதைக் காணலாம். இது மேற்குத் தொடர்ச்சி மலை வாழ் அகணிய உயிரி.

## மேற்கோள்கள்

பகுப்பு:அயிரை மீன்
பகுப்பு:மேற்குத் தொடர்ச்சி மலையின் அக இட விலங்குகள்
மலேசிய கூட்டரசு சாலை 23

**மலேசிய கூட்டரசு சாலை 23** அல்லது **மூவார்–தங்காக்–சிகாமட் சாலை** (ஆங்கிலம்: *Malaysia Federal Route 23*; அல்லது *Muar–Tangkak–Segamat Road*; மலாய்: *Laluan Persekutuan Malaysia 23* அல்லது *Jalan Muar–Tangkak–Segamat*) என்பது மலேசியா, ஜொகூர், மாநிலத்தில் உள்ள ஒரு முக்கியமான சாலை ஆகும்.

வடக்கில் சிகாமட் நகரத்தையும்; தெற்கில் பாரிட் பூங்கா நகரத்தையும் இணைக்கும் இந்தச் சாலை, தங்காக் வழியாக, மலேசிய வடக்கு-தெற்கு விரைவுச்சாலை, தெற்கு வழித்தடத்திற்கான ஒரு முக்கியச் சாலையாகவும் அமைகிறது.

## பொது

இந்தச் சாலை 76.27 கி.மீ. (47.39 மைல்) நீளம் கொண்டது; மற்றும் ஜொகூர் சிகாமட் மாவட்டத்தில் ஒரு முக்கியச் சாலையாகவும்; தீபகற்ப மலேசியாவின் மேற்கு கடற்கரையின் முக்கியச் கூட்டரசு சாலையாகவும் விளங்குகிறது.

மலேசிய கூட்டரசு சாலை 23-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## சிறப்புக் கூறுகள்
இந்தச் சாலையின் சிறப்புக் கூறுகள்:

* புக்கிட் கங்கார் மற்றும் தங்காக் நகரஙகளுக்கு இடையிலான சாலையில் பல சீனர் கல்லறைகள் உள்ளன
* லெடாங் மலைக்கு ஒரு முக்கிய பாதையாக உள்ளது
* தங்காக் நகரம்; ஜொகூர் மாநிலத்தின் நெசவுப் பொருட்களின் நகரம்

## சாலைகள் மேம்பாடு

டிசம்பர் 7, 2007 அன்று, சிகாமட்டில் இருந்து தங்காக் வரையிலான 40 கி.மீ தூரத்தை இருவழிச் சாலையிலிருந்து நான்கு வழிச் சாலையாக மேம்படுத்த மலேசிய மத்திய அரசு முடிவு செய்தது. இந்தச் சாலையின் கட்டுமானம் 2015-இல் நிறைவடைந்தது.

இதற்கிடையில், மலேசிய கூட்டரசு சாலை 23-இன் இரண்டாவது பகுதி ஜெமிந்தா நகரில் இருந்து லேடாங் மலை தேசியப் பூங்கா வரையிலான  சாலையின் கட்டுமானம் நிறைவடைந்தது.

## கட்டுமானம்

63-கி.மீ. நீளம் கொண்ட சிகாமட்-தங்காக்-மூவார் நெடுஞ்சாலையின் கட்டுமானம், 2011 இல் தொடங்கியது. கட்டமானத்திற்கு ரிங்கிட் RM 750 மில்லியன் முதல் ரிங்கிட் RM 770 மில்லியன் வரை செலவாகும் என மதிப்பிடப்பட்டது.

மலேசிய கூட்டரசு சாலை 23-இல் உள்ள 14 பாலங்களை மேம்படுத்துவது; மற்றும் ஐந்து தொகுப்புகளாகச் சாலைகளை மேம்படுத்துவது போன்ற திட்டங்கள் மேற்கொள்ளப்பட்டன. மலேசிய கூட்டரசு சாலை 23-இன் கட்டுமானம் 2015 இல் நிறைவடைந்தது.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* மூவார்
* தங்காக்
* சிகாமட்
* சாகில்
* ஜெமிந்தா
* லேடாங் மலை தேசியப் பூங்கா

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
இரச்பால் சிங்

**இரச்பால் சிங்** (*Rachhpal Singh*) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு அக்டோபர் மாதம் 2 ஆம் தேதியன்று இவர் பிறந்தார். மேற்கு வங்காள அரசாங்கத்தின் திட்டமிடல் துறையின் அமைச்சராகப் பணியாற்றினார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் தாரகேசுவர் தொகுதியில் போட்டியிட்டு தேர்ந்தெடுக்கப்பட்ட ஒரு சட்டமன்ற உறுப்பினராகவும் இருந்தார்.

கோவிட்-19 பெருந்தொற்று நோயால் பாதிக்கப்பட்ட இவர் 2021 ஆம் ஆண்டு ஏப்ரல் மாதம் 29 ஆம் தேதியன்று இறந்தார்.

## மேற்கோள்கள்

பகுப்பு:1943 பிறப்புகள்
பகுப்பு:2021 இறப்புகள்
பகுப்பு:மேற்கு வங்காள அரசியல்வாதிகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
பெரம்பூர் வேங்கடேச பெருமாள் கோயில்

**வேங்கடேச பெருமாள் கோயில்** என்பது இந்தியாவின் தமிழ்நாடு மாநிலத்தில் சென்னை மாவட்டத்தின் பெரம்பூர் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயிலின் மூலவர் வேங்கடேச பெருமாள் மற்றும் தாயார் பத்மாவதி ஆவர்.
## அமைவிடம்
கடல் மட்டத்திலிருந்து சுமார் 27.73 மீ. உயரத்தில், () என்ற புவியியல் ஆள்கூறுகள் கொண்டு பெரம்பூர் கிழக்குப் பகுதியில் இக்கோயில் கட்டப்பட்டுள்ளது.

## திருவிழாக்கள்
வைகுண்ட ஏகாதசி, பெருமாள் - பத்மாவதி தாயார் திருக்கல்யாணம், பெருமாள் - ஆண்டாள் திருக்கல்யாணம், கிருஷ்ண ஜெயந்தி, அனுமன் ஜெயந்தி, பகல் பத்து, இராப்பத்து, புரட்டாசி சனிக்கிழமைகள் ஆகியவை இக்கோயிலில் நடைபெறும் முக்கிய திருவிழாக்களாகும்.

## இதர தெய்வங்கள்
அனுமன், சக்கரத்தாழ்வார், யோக நரசிம்மர், ஆண்டாள், நரசிம்மர், கருடாழ்வார், சுதர்சனவல்லி மற்றும் விசயவல்லி சமேத சக்கரத்தாழ்வார், திருமலை விநாயகர், இராமானுசர், மணவாள மாமுனிகள், கலிவரதன், பரமபதநாதன், வேணுகோபாலன், விஷ்ணு துர்க்கை, சந்தான கிருஷ்ணன், நம்மாழ்வார், திருமங்கையாழ்வார் மற்றும் நிகாமாந்த மகாதேசிகன் ஆகியோர் இக்கோயிலில் அருள்பாலிக்கின்றனர்.
## புகைப்படத் தொகுப்பு

## மேற்கோள்கள்

## வெளி இணைப்புகள்
அலுவல்முறை இணையத்தளம்

பகுப்பு:சென்னையிலுள்ள பெருமாள் கோயில்கள்
காட்சா மெனோனி

**காட்சா மெனோனி** (*Ghatsa menoni*) என்பது *[[காட்சா]]* பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலையில் காணப்படும் அகணிய உயிரி ஆகும். *கா. மெனோனி* கேரளாவில் சிறுவாணியில் பவானி ஆற்றில் காணப்படுகிறது. இதனுடைய உடல் பசுமை கலந்த மஞ்சள் நிறத்துடன் சில முதுகுப்புறத்தில் ஒழுங்கற்ற கறைகளுடன் காணப்படும். 

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:அயிரை மீன்
காட்சா சாந்தம்பறையன்சிசு

**காட்சா சாந்தம்பரைன்சிசு** (*Ghatsa santhamparaiensis*) எனும் சாந்தாம்பாறை அயிரை, *[[காட்சா]]* பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலையில் காணப்படும் அகணிய உயிரி ஆகும். இதன் சிற்றினப் பெயர் இது காணப்படும் சாந்தாம்பாறையின் அடிப்படையில் இடப்பட்டுள்ளது. சாந்தம் பாறை அயிரை மீன் 6.1 செ. மீ. வரை வளரக்கூடியது. இது பாறைகளின் அடியில் மற்றும் பாறைகளின் விளிம்புகளின் கீழ் மறைந்து காணப்படும்.

## காப்பு நிலை
இடுக்கியில் காணப்படும், ஏலக்காய் மற்றும் தேயிலைத் தோட்டங்களிலிருந்து வெளியேறும் பூச்சிக்கொல்லி கழிவுகளால் இவை இப்போது அழிவின் விளிம்பில் உள்ளதாகப் பன்னாட்டு இயற்கைப் பாதுகாப்புச் சங்கத்தின் செம்பட்டியல் தரவுகளின் படி அருகிய இனமாகப் பட்டியலிடப்பட்டது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:அயிரை மீன்
மால்டா மக்களவைத் தொகுதி

**மால்டா மக்களவைத் தொகுதி** (*Malda Lok Sabha constituency*) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் மால்டாவினை மையமாகக் கொண்டது. இது 2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்தைத் தொடர்ந்து இரத்து செய்யப்பட்டது. இந்த இடம் இந்திய தேசிய காங்கிரசு கட்சியின் மிகவும் செல்வாக்கான இடமாக இருந்தது. 

## சட்டமன்றத் தொகுதிகள்
**மால்டா மக்களவைத் தொகுதி** பின்வரும் சட்டமன்றத் தொகுதிகளைக் கொண்டுள்ளது.

* அபீபூர் (சட்டப்பேரவைத் தொகுதி எண். 39) 
* ஆரைடங்கா (சட்டப்பேரவைத் தொகுதி எண். 44) 
* மால்டா (சட்டப்பேரவை தொகுதி எண். 45) 
* இங்கிலீஷ்பஜார் (சட்டப்பேரவைத் தொகுதி எண். 46) 
* மணிக்சக் (சட்டப்பேரவைத் தொகுதி எண். 47) 
* சுசாப்பூர் (சட்டப்பேரவைத் தொகுதி எண். 48) 
* கலியாசக் (சட்டப்பேரவைத் தொகுதி எண். 49) 

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, மால்டா நாடாளுமன்றத் தொகுதி நீக்கப்பட்டது. தற்போதைய அரசியலமைப்பு சட்டமன்றத் தொகுதிகள் புதிய தொகுதிகளில் ஒன்றின் ஒரு பகுதியாக இருக்கும். இப்புதிய மக்களவைத் தொகுதிகள் மால்டா வடக்கு மக்களவைத் தொகுதி, மால்டா தெற்கு மக்களவைத் தொகுதி ஆகும்.

## நாடாளுமன்ற உறுப்பினர்கள்

அடுத்தடுத்த ஆண்டுகளில் இப்பகுதியைச் சேர்ந்த நாடாளுமன்ற உறுப்பினர்களுக்கு மால்டா வடக்கு மக்களவைத் தொகுதி மற்றும் மால்டா தெற்கு மக்களவைத் தொகுதியைப் பார்க்கவும்.

## தேர்தல் முடிவுகள்

### இடைத்தேர்தல் 2006
2006 செப்டம்பர் 13 அன்று இந்த தொகுதியில் இடைத்தேர்தல் நடைபெற்றது, இது தற்போதைய எம். பி. ஏ. பி. எ. கானி கான் சவுத்ரியின் மரணத்தால் அவசியமானது. இந்த இடைத்தேர்தலில், காங்கிரசு கட்சியின் அபு அசீம் கான் சவுத்ரி தனது நெருங்கிய போட்டியாளரான இந்தியப் பொதுவுடைமை கட்சி (மார்க்சிஸ்ட்) வேட்பாளர் சைலன் சர்க்காரை 84,391 வாக்குகள் வித்தியாசத்தில் தோற்கடித்தார்.

## மேலும் காண்க
* மக்களவை தொகுதிகளின் பட்டியல்

## மேற்கோள்கள்

பகுப்பு:நீக்கப்பட்ட இந்திய மக்களவைத் தொகுதிகள்
பெக்ரோர்

**பெக்ரோர்** (*Behror*), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் சில பகுதிகளைக் கொண்டு 7 மார்ச் 2023 அன்று புதிதாக நிறுவப்பட்ட  கோட்பூத்லி-பெக்ரோர் மாவட்டத்தில் உள்ள  நகரம் ஆகும்.

இந்நகரம் அருகே கோட்பூத்லி நகரம் உள்ளது. இது ஜெய்ப்பூர் நகரத்திற்கு வடக்கே 169.8 கிலோ மீட்டர் தொலைவிலும், தில்லிக்கு தென்மேற்கே  136.8 கி.மீ. தொலைவிலும் உள்ளது.  
## போக்குவரத்து
### சாலைகள்
தில்லி-ஜெய்ப்பூர்-மும்பை-சென்னையை இணைக்கும் தேசிய நெடுஞ்சாலை எண் 48 இந்நகரத்தின் வழியாகச் செல்கிறது. மேலும் தில்லி-ஜெய்ப்பூர்-மும்பையை இணைக்கும் தேசிய நெடுஞ்சாலை 79 இந்நகரத்தின் வழியாகச் செல்கிறது.
### [[தொடருந்து நிலையம்]]
இந்நகரத்திலிருந்து 20 கிலோ மீட்டர் தொலைவில் நர்னௌல் தொடருந்து நிலையம் உள்ளது. 
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  20 வார்டுகளும்; 5484 வீடுகளும் கொண்ட இந்நகரத்தின் மக்கள் தொகை 29,531  ஆகும். அதில்  15,570 ஆண்கள் மற்றும் 13,961 பெண்கள் உள்ளனர்.பாலின விகிதம் 1000 ஆண்களுக்கு 897  பெண்கள் வீதம் உள்ளனர். சராசரி எழுத்தறிவு 84.07 %ஆகும்.  இதன் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே  15.12 % மற்றும் 3.18 % ஆக உள்ளனர்.இம்மாவட்ட மக்களில் இந்து சமயத்தினர் 98.19%,  இசுலாமியர் 1.12% மற்றும் பிறர் 0.60% ஆக உள்ளனர்.
## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
கோட்பூத்லி-பெக்ரோர் மாவட்டம்

**கோட்பூத்லி-பெக்ரோர் மாவட்டம்** (*Kotputli-Behror district*), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் சில பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்டது.இதன் தலைமையிடமாக கோட்பூத்லி-பெக்ரோர் நகரங்கள் உள்ளது. இம்மாவட்டத்தின் அருகில் செய்ப்பூர்  மற்றும் அல்வார்  நகரங்கள் உள்ளது.

இம்மாவட்டம் இராஜஸ்தானின் வடகிழக்கில் அமைந்துள்ளது. இம்மாவட்டத்தின் முப்புறங்களில் ஆரவல்லி மலைத்தொடர் சூழ்ந்துள்ளது. இதன் வடக்கில் அரியானா மாநிலம் உள்ளது. இம்மாவட்டத்தில் சபி ஆறு பாய்கிறது. 
## மாவட்ட நிர்வாகம்

கோட்பூத்லி-பெக்ரோர் மாவட்டம் 8 வருவாய் வட்டங்களைக் கொண்டது. அவைகள்:
# கோட்பூத்லி
# பெக்ரோர்
# விராட்நகர்
#பன்சூர்
#நீம்ரானா
#மந்தன்
#நாராயண்பூர்
#பௌதா
## போக்குவரத்து
தில்லி-ஜெய்ப்பூர்-மும்பையை இணைக்கும்  தேசிய நெடுஞ்சாலை 79  மற்றும் தில்லி-மும்பை-சென்னையை இணைக்கும்  தேசிய நெடுஞ்சாலை எண் 48  இம்மாவட்டத்தின் வழியாகச் செல்கிறது.
## இதனையும் காண்க
* இராஜஸ்தான் மாவட்டப் பட்டியல்
* கோட்பூத்லி
* பெக்ரோர்
## மேற்கோள்கள்

## வெளி இணைப்புகள்
* Rajasthan 19 New District List 2023, Check Updated List Now

பகுப்பு:இராஜஸ்தான் மாவட்டங்கள்
மலேசிய கூட்டரசு சாலை 24

**மலேசிய கூட்டரசு சாலை 24** அல்லது **மூவார்–யோங் பெங் சாலை** (ஆங்கிலம்: *Malaysia Federal Route 24*; அல்லது *Muar–Yong Peng Road*; மலாய்: *Laluan Persekutuan Malaysia 24* அல்லது *Jalan Muar–Yong Peng*) என்பது மலேசியா, ஜொகூர், மாநிலத்தில் உள்ள ஒரு முக்கியமான சாலை ஆகும்.

மேற்கில் மூவார் நகரத்தையும்; கிழக்கில் யோங் பெங் நகரத்தையும் இணைக்கும் இந்தச் சாலை, யோங் பெங் வழியாக, மலேசிய வடக்கு-தெற்கு விரைவுச்சாலை, தெற்கு வழித்தடத்திற்கான ஒரு முக்கியச் சாலையாகவும் அமைகிறது.

## பொது

இந்தச் சாலை 65.31 கிமீ (40.58 மைல்) நீளம் கொண்டது; மற்றும் ஜொகூர் பத்து பகாட் மாவட்டத்தில் ஒரு முக்கியச் சாலையாகவும்; தீபகற்ப மலேசியாவின் மேற்கு கடற்கரையின் முக்கியச் கூட்டரசு சாலையாகவும் விளங்குகிறது. 

மலேசிய கூட்டரசு சாலை 24-இன் கிலோமீட்டர் **0** *(Kilometre Zero)* என்பது  மூவார் நகரில் உள்ளது. 

மலேசிய கூட்டரசு சாலை 23-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## சிறப்புக் கூறுகள்

இந்தச் சாலையின் சிறப்புக் கூறுகள்:

* பாரிட் சூலோங் வரலாற்றுப் பாலம் 1997-இல் இடிக்கப்பட்டது
* பாரிட் சூலோங்கில் உள்ள பாரிட் சுலோங் போர் நினைவுச்சின்னம்
* பக்ரி வரலாற்றுத் தளத்தின் முற்றுகை
* இரண்டாம் உலகப் போரில் மூவார் போரின் பக்ரி சப்பானிய போர் கல்லறை

## வரலாறு

மலேசிய கூட்டரசு சாலை 24; ஜொகூர் மாநிலத்தின் தொடக்கக்காலச் சாலைகளில் ஒன்றாகும். 1869-இல் கிராமச் சாலையாக உருவாக்கப்பட்டு; 1870-இல் கட்டி முடிக்கப்பட்டது. பின்னர் 1890-இல் சாலை விரிவாக்கம் செய்யப்பட்டது. 

அப்போது இந்த **மலேசிய கூட்டரசு சாலை 24**; மலாயாவின் மிக நீளமான சாலையாகச் சாதனையும் படைத்தது. குறிப்பாக இரண்டாம் உலகப் போரின் போது இந்த சாலை, குறிப்பிடத்தக்க வரலாற்று நிகழ்வுகளைக் கண்டுள்ளது.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* மூவார்
* புக்கிட் பக்ரி
* பாரிட் சூலோங்
* பத்து பகாட் நகரம்
* மூவார் போர்

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
சோமசுந்தர் காடவராயர்

**சோமசுந்தர் காடவராயர்** இந்திய விடுதலைப் போராட்டத்தில் ஈடுபட்ட தியாகி ஆவார்.

## வாழ்க்கைக் குறிப்பு

இவர்  தஞ்சாவூர் மாவட்டம், பாபநாசம் வட்டம் வட்டத்தில் அமைந்த செம்மங்குடி கிராமத்தில் பிறந்தார். இவரின் தந்தை கந்தசாமி காடவராயர் ஆவார்.

## இந்திய விடுதலைப் போராட்டம்

4.1.1932-ம் ஆண்டு, இந்தியாவின் சுதந்திரப் போராட்டம் உச்சத்தில் இருந்த தருணம், ஆங்கிலேய அரசால், காந்தியடிகள் கைது செய்யப்பட்ட செய்தி நாடெங்கும் காட்டுத் தீயாக பரவிக்கொண்டிருந்தது. நாடு முழுக்கப் பரவிக்கிடந்த மகாத்மா காந்தியின் தொண்டர்கள் பலரும் ஒன்றுகூடி, ஆங்கிலேய அரசை எதிர்த்து ஆங்காங்கே கண்டனப் போராட்டம் நடத்தவும் சட்ட மறுப்பு இயக்கம் நடத்தவும் முடிவு செய்தார்கள். அதன்படி காவல்துறையின் கடுமையான முன்னெச்சரிக்கை நடவடிக்கையையும் மீறி 1932-ம் வருடம் ஜனவரி 10-ம் தேதி, நடந்த சட்ட மறுப்பு இயக்கத்தில் பங்கேற்றார், இதில் கைது செய்யப்பட்டு ஆங்கிலேய அரசால் 18 மாதங்கள் தண்டனை விதிக்கப்பட்டு திருச்சிராப்பள்ளி சிறையில் அடைக்கப்பட்டார்.

## மேற்கோள்கள்

பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்திய விடுதலைப் போராட்ட வீரர்கள்
புனர்பாபா ஆறு

**புனர்பாபா ஆறு**  (*Punarbhaba River*)  என்பது வங்காளதேசம் மற்றும் இந்தியாவின் மேற்கு வங்காளத்தில் பாயும் ஒரு ஆறு ஆகும்.  *பூனோர்வாபா ஆறு* என்ற பெயராலும் இது அறியப்படுகிறது. இதன் மொத்த நீளம் 160 கிலோமீட்டர்கள் (99 மைல்) ஆகும். அகலம் 3 முதல் 8 கிலோமீட்டர்கள் வரையிலும் (1 முதல் 5 மைல்) சராசரி ஆழம் 1.96 மீட்டர் (6.4 அடி ) ஆகவும் உள்ளது. வங்காளதேசத்தின் தாகூர்கான் மாவட்டத்தின் தாழ்நிலங்களில் இருந்து ஆறு உருவாகிறது. ஆற்றின் மேல் பகுதி அத்ராய் ஆற்றுக்கு மேற்கே சில கிலோமீட்டர் தொலைவில் உள்ளது. வங்காளதேசத்தின் தினச்பூர் நகரம் ஆற்றின் கிழக்குக் கரையில் அமைந்துள்ளது. இது மேற்கு வங்காளத்தின் தெற்கு  தினச்பூர் மாவட்டத்தின் கங்கராம்பூர் மற்றும் தபன் கிராமம் சமூக மேம்பாட்டு தொகுதிகள் வழியாக பாய்கிறது. தெற்கே பாய்ந்த பிறகு, இந்த நதி தேபா நதியுடன் இணைகிறது. இறுதியில் ஆறு  கங்கையில் கலக்கிறது .

## மேற்கோள்கள்

பகுப்பு:மேற்கு வங்க ஆறுகள்
பகுப்பு:வங்காள தேச ஆறுகள்
பகுப்பு:Coordinates on Wikidata
பகுப்பு:மேற்கு வங்காளப் புவியியல்
பகுப்பு:இந்திய ஆறுகள்
கோங்சான் கேளையாடு

**கோங்சான் கேளையாடு** (*Gongshan muntjac*) என்பது வடமேற்கு யுன்னான், தென்கிழக்கு திபெத்து, வடகிழக்கு இந்தியா (குறிப்பாக அருணாச்சலப் பிரதேசம்) மற்றும் வடக்கு மியான்மரில் உள்ள கோங்சான் மலைகளில் வாழும் ஒரு மான் சிற்றினம் ஆகும் ஆகும்.

தொடர்ந்து வேட்டையாடுவது இதன் உயிர்வாழ்வுக்கு ஒரு பெரிய அச்சுறுத்தலாகும். இதன் எண்ணிக்கையினைத் துல்லியமாகக் கணக்கிட முடியாது என்றாலும், இவை பெரும்பாலும் ஒளிப்படக் கருவி பதிவு ஆய்வுகள் மூலம் காணப்படுகின்றன. இதன் மூலம் கோங்சான் கேளையாடு ஆபத்தில் இருப்பதாகக் கூறப்படுகிறது. மியான்மரில் உள்ள காகாபோராசி தேசியப் பூங்கா மற்றும் போன்கன்ராசி வனவிலங்கு காப்பகம் ஆகிய இரண்டு முக்கிய பாதுகாக்கப்பட்ட பகுதிகளுக்குள் இவை காணப்படுகின்றன.

மரபணு ஆய்வுகள் இது முடிகொண்ட கேளையாட்டுடன் மிகவும் நெருக்கமாகத் தொடர்புடையது என்பதைக் காட்டுகின்றன. இந்த நிலைப்பாடு சர்ச்சைக்குரியதாக இருந்தாலும், வெவ்வேறு நிறங்கள் இருந்தபோதிலும் ஒரே சிற்றினமாகக் கருதப்படும் அளவுக்கு நெருக்கமாக இருக்கலாம். அருணாச்சலப் பிரதேசத்தில் முடிகொண்ட *முன்டியாக்கசு கிரினிப்ரான்கள்* கோங்சான் கேளையாடு எனக் கருத்துக்கள் உள்ளன.

## மேற்கோள்கள்

பகுப்பு:இந்தியப் பாலூட்டிகள்
பகுப்பு:சீனாவின் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கேளையாடு
நன்னியம்பலம்

**நன்னியம்பலம்** சிவகங்கைச் சீமையைச் சேர்ந்த இந்திய விடுதலை போராட்ட வீரர் ஆவார்.

## இந்திய விடுதலைப் போராட்டம்

வேலு நாச்சியார் திருப்பத்தூர் படைக்கு நன்னி அம்பலம் மற்றும் சேதுபதி அம்பலம் என்ற கள்ளர் தலைவர்களை தலைமை ஏற்கச் செய்தும், காளையார் கோவில் படைப்பிரிவிற்கு மருது சகோதரர்களைத் தலைமை ஏற்கச் செய்தார். நன்னியம்பலம் தலைமையில் மூவாயிரம் படை வீரர்கள் எட்டுப் பீரங்கிகளுடன் திருப்பத்தூர் கோட்டையைக் கைப்பற்றினர். வேலு நாச்சியாரை மீண்டும் ஆட்சியில் அமர இவர் முக்கிய பங்காற்றினார்.

"நன்னிப்படை காட்டினில் வந்து வழிமறித்து கடிந்து பொரலுற்றார் பொறும்போது நன்னி புகழுவான்" என்று திடமாய்ச் இவர் போரில் ஈடுபட்டதை, சிவகங்கை சரித்திர அம்மானையில் பக்கம் 215 ல் குறிப்பிடப்படுகிறது.

## மேற்கோள்கள்

பகுப்பு:சிவகங்கை மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்திய விடுதலைப் போராட்ட வீரர்கள்
மலபார் செங் கேளையாடு

**மலபார் செங் கேளையாடு** (*முந்தியாகசு மலபாரிகசு*) என்பது இந்தியா மற்றும் இலங்கையைப் பூர்வீகமாகக் கொண்ட ஒரு கேளையாடு மான் சிற்றினமாகும். மலபார் செங் கேளையாடு இந்தியக் குரைக்கும் மான் என்றும் அழைக்கப்படுகிறது. 

## விளக்கம்
இது தெற்காசியாவின் காடுகளில் காணப்படும் சிறிய மற்றும் நடுத்தர அளவிலான மான் சிற்றினமாகும். இது சுமார் 20 முதல் 25 அங்குல உயரமுடையது. இது மற்ற மான் இனங்களுடன் ஒப்பிடும்போது சிறியதாக உள்ளது. மலபார் செங் கேளையாடு ஒரு தனித்துவமான தோற்றத்தைக் கொண்டுள்ளது. இதன் சிவப்பு-பழுப்பு நிறத் தோல் மூலம் வேறுபடுத்தப்படுகிறது. உணவின் அடிப்படையில், மலபார் செங் கேளையாடு முதன்மையாக ஒரு தாவர உண்ணி ஆகும். இவற்றின் உணவில் இலைகள், தளிர்கள், பழங்கள் மற்றும் பூக்கள் உட்படப் பல்வேறு தாவரப் பொருட்கள் உள்ளன.

## நடத்தை
மலபார் செங் கேளையாடு தனியாக வாழும் விலங்காகும். பொதுவாக இவை தனியாகவோ அல்லது இணையாகவோ காணப்படும். இவை அதிகாலை மற்றும் மாலை நேரங்களில் மிகவும் சுறுசுறுப்பாக இருக்கும். பகலின் வெப்பமான நேரங்களில் ஓய்வெடுக்க விரும்புகின்றன. இந்த மான்கள் இவற்றின் பிராந்திய நடத்தைக்காக அறியப்படுகின்றன. இவற்றின் வாழிடப் பிரதேசங்களை இவற்றின் தலையில் அமைந்துள்ள வாசனை சுரப்பிகளால் குறியிடுகின்றன. இவை தங்கள் பொதுவான பெயரைக் கொடுக்கும் ஒரு தனித்துவமான குரல் மூலம் ஒன்றுக்கொன்று தொடர்பு கொள்கிறது. பொதுவாக அக்டோபர் மற்றும் திசம்பருக்கு இடையில் ஏற்படும் இனப்பெருக்கக் காலத்தில், ஆண் மலபார் செங் கேளையாடு ஆதிக்கத்தை நிலைநாட்டவும் பெண் கேளையாடுகளை அணுகவும் சண்டைகளில் ஈடுபடுகின்றன.

## மேற்கோள்கள்

பகுப்பு:கேளையாடு
செருகரை தொடருந்து நிலையம்

**செருகரை தொடருந்து நிலையம்** (*Cherukara railway station*) என்பது இந்தியாவின் கேரளாத்தின், மலப்புறம் மாவட்டத்தில் உள்ள செருகரை என்ற ஊரில் உள்ள ஒரு சிறிய தொடருந்து நிலையமாகும். இது தென்னக இரயில்வேயின் ஷொர்ணூர்-மங்களூர் பாதையில் அமைந்துள்ளது. இந்த நிலையத்தில் நிறுத்தப்படும் தொடருந்துகளானது இந்தியாவின் நிலம்பூர், ஷொர்ணூர், அங்காடிபுரம் போன்ற பல நகரங்களை இணைக்கின்றன.

## நிலம்பூர்-ஷொர்ணூர் பாதை
இந்த நிலையமானது ஒரு வரலாற்று முக்கியத்துவம் வாய்ந்த கிளைப் பாதையில் உள்ளது. இது இந்தியாவின் மிகவும் குறுகிய அகலப் பாதைகளில் இதுவும் ஒன்றாகும். இந்த நிலையப் பாதை முழுவதும் அதன் இயற்கைக்காட்சிக்கு பெயர் பெற்றது. மேலும் பாதையின் இருபுறமும் மரங்களால் சூழப்பட்டுள்ளது. &#x5B;*[[விக்கிப்பீடியா:சான்று தேவை|<span title="This claim needs references to reliable sources. (October 2023)">மேற்கோள் தேவை</span>]]*&#x5D; இந்த நிலையத்தின் நடை மேடையிலும் மரங்கள் உள்ளன. 


படிமம்:VPZ_RS12.jpg|alt=Vallapuzha Railway|வல்லபுழா இருப்புப்பாதை
படிமம்:Cherukara_railway_station_02.jpg|alt=Cherukara co operative bank|செருகாரா கூட்டுறவு வங்கி
படிமம்:Cherukara_railway_station_03.jpg|alt=Cherukara bus stop|செருக்கர பேருந்து நிறுத்தம்
படிமம்:Cherukara_railway_station_05.jpg|alt=Name board|பெயர் பலகை
படிமம்:Cherukara_railway_station_06.jpg|alt=Rail track|இருப்புப் பாதையில்
படிமம்:Cherukara_railway_station_08.jpg|alt=Office|அலுவலகம்
படிமம்:Cherukara_railway_station_09.jpg|alt=Time table|கால அட்டவணை


## மேற்கோள்கள்

பகுப்பு:மலப்புறம் மாவட்டத்திலுள்ள தொடருந்து நிலையங்கள்
பகுப்பு:Coordinates on Wikidata
பலோத்ரா மாவட்டம்

**பலோத்ரா மாவட்டம்** (*Balotra district*),  இந்தியாவின் இராஜஸ்தான் மாநிலத்தில் பார்மேர் மாவட்டத்தின் 7 வருவாய் வட்டங்களைக் கொண்டு 7 மார்ச் 2023 அன்று புதிதாக நிறுவப்பட்டது.இதன் நிர்வாகத் தலைமையிடம் பலோத்ரா நகரம் ஆகும். இம்மாவட்டம் ஜோத்பூர் கோட்டத்தில் அமைந்துள்ளது. மேலும் இம்மாவட்டம் தார் பாலைவனத்தில் உள்ளது.
## மாவட்ட நிர்வாகம்
பலோத்ரா மாவட்டம் 7 வருவாய் வட்டங்களைக் கொண்டது.அவைகள்:
# பச்பத்ரா வட்டம்
# கல்யாண்பூர் வட்டம்
# சிவானா வட்டம்
# சம்தாரி வட்டம்
# பைத்து வட்டம்
# கிர்கா வட்டம்
# சிந்தாரி வட்டம் 
## இதனையும் காண்க
* இராஜஸ்தான் மாவட்டப் பட்டியல்
* பலோத்ரா நகரம்
## மேற்கோள்கள்

## வெளி இணைப்புகள்
* Official website
* Rajasthan 19 New District List 2023, Check Updated List Now

பகுப்பு:இராஜஸ்தான் மாவட்டங்கள்
மலேசிய கூட்டரசு சாலை 26

**மலேசிய கூட்டரசு சாலை 26** அல்லது **கேஎல்ஐஏ விரைவுச்சாலை** (ஆங்கிலம்: *Malaysia Federal Route 26*; அல்லது *KLIA Expressway*; மலாய்: *Laluan Persekutuan Malaysia 26* அல்லது *Lebuhraya KLIA*) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு விரைவுச்சாலை ஆகும்.

இந்தக் கூட்டரசு சாலை கோலாலம்பூர் பன்னாட்டு வானூர்தி நிலையம் *(Kuala Lumpur International Airport)* (**KLIA**); மற்றும் அதன் அருகிலுள்ள சிப்பாங் பன்னாட்டு சுற்றுகை (Sepang International Circuit); மற்றும் பண்டார் என்ஸ்டெக் (Bandar Enstek) ஆகியவற்றிற்கான முக்கிய அணுகல் சாலையாகவும் செயல்படுகிறது.

## பொது

கேஎல்ஐஏ விரைவுச்சாலை 11.0 கி.மீ. (6.8 மைல்) நீளம் கொண்டது; மற்றும் பிளஸ் விரைவுச்சாலைகள்; மலேசிய பொதுப்பணித் துறை ஆகிய அமைப்புகளினால் பராமரிக்கப்பபடுகிறது.

கேஎல்ஐஏ விரைவுச்சாலையின் கிலோமீட்டர் **A0** *(Kilometre Zero)* என்பது  கோலாலம்பூர் பன்னாட்டு வானூர்தி நிலையத்தின் மாற்றுவழியில் தொடங்குகிறது.

### மலேசிய பொதுப்பணித் துறை

கேஎல்ஐஏ விரைவுச்சாலையின் முதல் 5.9 கி.மீ. (3.7 மைல்) சாலை; வடக்கு-தெற்கு விரைவுச்சாலை மத்திய இணைப்பின்  ஒரு பகுதியாக பிளஸ் விரைவுச்சாலைகள் மூலம் பராமரிக்கப்படுகிறது.

கோலாலம்பூர் பன்னாட்டு வானூர்தி நிலையத்துடன் இணைக்கும் கேஎல்ஐஏ விரைவுச்சாலையின் மீதமுள்ள பகுதிகள்  மலேசிய பொதுப்பணித் துறையால் பராமரிக்கப்படுகிறது.

மலேசிய கூட்டரசு சாலை 26-இன் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## சிறப்புக் கூறுகள்
* 6 வழிப் பாதைகள்
* பிளஸ் (PLUS) பிரிவில் 110 கி.மீ. வேக வரம்பு
* விளமபரத் தூண்கள்
* அவசர தொலைபேசிகள்
* இந்த அதிவேக நெடுஞ்சாலையில் பல விளம்பர பலகைகள்
* வானூர்தி நிலைய எல்லையில் இருந்து வானூர்தி நிலைய முதன்மைக் கட்டிடம் வரையில் 8 வழிப்பாதைகள்

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* பந்திங்
* சிப்பாங்
* சாலாக் திங்கி
* டெங்கில்
* சுங்கை பீலேக்
* மலேசிய பொதுப்பணித் துறை
* மலேசிய வானூர்தி நிலையங்கள் நிறுவனம்
* கோலாலம்பூர் பன்னாட்டு வானூர்தி நிலையம்

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
முப்புளோரைடு

**முப்புளோரைடு** (*Trifluoride*) என்பது  ஓர் அணு அல்லது அயனி மூன்று  புளோரின்  அணுக்கள் அல்லது அயனிகளுடன் தொடர்புகொண்டுள்ள  சேர்மங்களை முப்புளோரைடுகள் அல்லது டிரைபுளோரைடுகள் என்று அழைக்கிறோம். இரும்பு, அருமண் தனிமங்கள் மற்றும் தனிமவரிசை அட்டவணையின் 3,13 மற்றும் 15 ஆவது குழுக்களில் உள்ள உலோகங்கள் போன்ற பல உலோகங்கள் முப்புளோரைடுகளை உருவாக்குகின்றன. பெர்ரிக்  புளோரைடு மற்றும் இண்டியம் புளோரைடு தவிர பெரும்பாலான உலோக முப்புளோரைடுகள் நீரில் சிறிதளவாகவே  கரையக்கூடியவையாகும்.  ஆனால் சில புளோரைடுகள் மற்ற கரைப்பான்களில் கரைகின்றன.

## முப்புளோரைடுகளின் பட்டியல்

*ஆக்டினியம் புளோரைடு, AcF3
*அலுமினியம் புளோரைடு, AlF3
*அமெரிசியம்(III) புளோரைடு, AmF3
*ஆண்டிமனி டிரைபுளோரைடு, SbF3, 
*ஆர்சனிக் முப்புளோரைடு, AsF3
*பெர்க்கிலியம்(III) புளோரைடு, BkF3
*புரோமின் முப்புளோரைடு, BrF3
*கலிபோர்னியம்(III) புளோரைடு, CaF3
*சீரியம்(III) புளோரைடு, CeF3
*குரோமியம்(III) புளோரைடு, CrF3
*கோபால்ட்(III) புளோரைடு, CoF3
*கியூரியம்(III) புளோரைடு, CmF3
*டிசிப்ரோசியம்(III) புளோரைடு, DyF3
*ஐன்சுடைனியம் புளோரைடு, EsF3
*யூரோப்பியம்(III) புளோரைடு, EuF3
*எர்பியம்(III) புளோரைடு, ErF3
*கடோலினியம்(III) புளோரைடு, GdF3
*காலியம்(III) புளோரைடு, GaF3
*தங்கம்(III) புளோரைடு, AuF3
*ஓல்மியம்(III) புளோரைடு, HoF3
*இண்டியம்(III) புளோரைடு, InF3
*அயோடின் முப்புளோரைடு, IF3, 
*இரிடியம் முப்புளோரைடு, IrF3
*லியுதேத்தியம்(III) புளோரைடு, LuF3
*மாங்கனீசு(III) புளோரைடு, MnF3
*நியோடிமியம் புளோரைடு, NdF3
*நெப்டியூனியம்(III) புளோரைடு, NpF3
*பலேடியம்(II,IV) புளோரைடு, Pd[PF6], 
*புளுட்டோனியம்(III) புளோரைடு, PuF3
*பிரசியோடைமியம்(III) புளோரைடு, PrF3
*புரோமித்தியம்(III) புளோரைடு, PmF3
*ரோடியம் முப்புளோரைடு, RhF3
*சமாரியம்(III) புளோரைடு, SmF3
*வெள்ளி(III) புளோரைடு, AgF3, 
*டெர்பியம்(III) புளோரைடு, TbF3
*தாலியம் முப்புளோரைடு, TlF3
*தயோபாசுபோரைல் புளோரைடு, PSF3, 
*தூலியம்(III) புளோரைடு, TmF3
*தைட்டானியம்(III) புளோரைடு, TiF3
*யுரேனியம் ட்ரைபுளோரைடு, UF3
*வனேடியம்(III) புளோரைடு, VF3
*வனேடியம்(V) ஆக்சிமுப்புளோரைடு, VOF3
*இட்டர்பியம்(III) புளோரைடு, YbF3
*இட்ரியம்(III) புளோரைடு, YF3

## மேற்கோள்கள்

## மேற்கோள்கள்

பகுப்பு:புளோரைடுகள்
தூடூ மாவட்டம்

.
**தூடூ மாவட்டம்** (*Dudu district*), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் 3 வருவாய் வட்டங்களைக் கொண்டு இப்புதிய மாவட்டம் 7 மார்ச் 2023 அன்று  நிறுவப்பட்டது.இதன் நிர்வாகத் தலைமயிடம் தூடூ நகரம் ஆகும். இது ஜெய்ப்பூருக்கு தென்மேற்கே  63.8 கிலோ மீட்டர் தொலைவில் உள்ளது.
## மாவட்ட நிர்வாகம்
தூடூ மாவட்டம் 3  வருவாய் வட்டங்களைக் கொண்டது. அவைகள்:
# தூடூ வட்டம்
# பாகி வட்டம்
# மௌஜமாபாத் வட்டம்
## மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  இம்மாவட்டத்தின் மக்கள் தொகை 1,84,960 ஆகும். பாலின விகிதம் 1000 ஆண்களுக்கு 943  பெண்கள் வீதம் உள்ளனர். சராசரி எழுத்தறிவு 61.98%%ஆகும்.  
## இதனையும் காண்க
* தூடூ நகரம்
* இராஜஸ்தான் மாவட்டப் பட்டியல்
## மேற்கோள்கள்

## வெளி இணைப்புகள்
* தூடூ மாவட்ட இணையதளம்
* Rajasthan 19 New District List 2023, Check Updated List Now

பகுப்பு:இராஜஸ்தான் மாவட்டங்கள்
புரோடாக்டினியம் டெட்ராபுளோரைடு

**புரோடாக்டினியம் டெட்ராபுளோரைடு** (Protactinium tetrafluoride) என்பது PaF4 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். புரோடாக்டினியம் உலோகமும் புளோரினும் சேர்ந்து இந்த இருமச் சேர்மம் உருவாகிறது. 

## தயாரிப்பு
600 பாகை செல்சியசு வெப்பநிலையில் ஐதரசன் புளோரைடு/ஐதரசன் கலவையுடன் புரோடாக்டினியம்(IV) ஆக்சைடை சேர்மத்தை வினைபுரியச் செய்து புளோரினேற்றம் செய்வதன் மூலம் புரோடாக்டினியம் டெட்ராபுளோரைடைத் தயாரிக்கலாம்:

:::PaO2 + 4HF -> PaF4 + 2H2O

ஐதரசன் புளோரைடு மற்றும் ஐதரசனை  புரோடாக்டினியம்(V) ஆக்சைடு சேர்மத்தின் மீது செலுத்தினாலும் புரோடாக்டினியம் டெட்ராபுளோரைடைத் தயாரிக்கலாம்:

:::Pa2O5 + 8HF + H2 -> 2PaF4 + 5H2O

## இயற்பியல் பண்புகள்

a = 1.27 நானோமீட்டர், b = 1.07 நானோமீட்டர், c = 0.842 நானோமீட்டர், β = 126.3° என்ற அணிக்கோவை அளவுருக்களுடன் புரோடாக்டினியம் டெட்ராபுளோரைடு UF4 கட்டமைப்பின் அடர் பழுப்பு நிறத்தில் ஒற்றைகச்சரிவச்சு, ஊசி போன்ற படிகங்களாக உருவாக்கிறது. 

நீர்த்த அமோனியம் புளோரைடு கரைசலில் புரோடாக்டினியம் டெட்ராபுளோரைடு கரையும்.

## வேதிப் பண்புகள்
புரோடாக்டினியம் டெட்ராபுளோரைடு ஆக்சிசன் மற்றும் புளோரினுடன் வினையில் ஈடுபடுகிறது.: 

:2PaF4 + F2 -> 2PaF5

:4PaF4 + O2 -> 2Pa2OF8

காரங்களுடன் புரோடாக்டினியம் டெட்ராபுளோரைடு வினைபுரிகிறது:

:PaF4 + 4NaOH -> PaO2 + 4NaF + 2H2O

புரோடாக்டினியம் டெட்ராபுளோரைடு உப்பிலிருந்து உலோகத்தை பேரியம் இடப்பெயர்ச்சி செய்கிறது. 

:PaF4 + 2Ba -> Pa + 2BaF2

## மேற்கோள்கள்


பகுப்பு:புரோடாக்டினியம் சேர்மங்கள்
பகுப்பு:புளோரின் சேர்மங்கள்
பகுப்பு:புளோரைடுகள்
கேக்கிரி மாவட்டம்

**கேக்கிரி மாவட்டம்** (*Kekri district*), இந்தியாவின் இராஜஸ்தான் மாநிலத்தின் அஜ்மீர் மாவட்டம் மற்றும் டோங் மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் 7 மார்ச் 2023 அன்று நிறுவப்பட்டது.இதன் நிர்வாகத் தலைமையிடம் கேக்கிரி நகரம் ஆகும். கேக்க்ரி நகரம் அஜ்மீருக்கு தென்கிழக்கே 78 கிலோ மீட்டர் தொலைவில் உள்ளது.
## மாவட்ட நிர்வாகம்
கேக்கிரி மாவட்டம் 6 வருவாய் வட்டங்களைக் கொண்டது.அவைகள்:
# கேக்கிரி வட்டம்
# சவார் வட்டம்
# பினாய் வட்டம்
# சர்வார் வட்டம்
# தந்தோடி வட்டம்
# தொடரய்சிங் வட்டம்

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி,     இம்மாவட்டத்தின் மக்கள் தொகை 630,832. ஆகும். .பாலின விகிதம் 1000 ஆண்களுக்கு  967 f பெண்கள் வீதம் உள்ளனர். இம்மாவட்ட மக்களில் இந்து சமயத்தினர் 93.15, இசுலாமியர் 5.28, சமணர்கள் 1.40% மற்றும் பிறர் 0.17% ஆக உள்ளனர். இம்மாவட்டத்தில் இராசத்தானி 70.20%, தூந்தாரி மொழி15.70%,  மார்வாரி மொழி 6.76% இந்தி மொழி 6.64% மற்றும் பிற மொழிகள் 0.70% பேசுகின்றனர்.
## இதனையும் காண்க
* கேக்கிரி நகரம்
* இராஜஸ்தான் மாவட்டப் பட்டியல்
## மேற்கோள்கள்

## வெளி இணைப்புகள்
* கேக்கிரி மாவட்ட இணையதளம்
* Rajasthan 19 New District List 2023, Check Updated List Now

பகுப்பு:இராஜஸ்தான் மாவட்டங்கள்
கால்சியம்(I) புளோரைடு

**கால்சியம்(I) புளோரைடு** (*Calcium(I) fluoride*) என்பது CaF என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இது ஒரு நிலைப்புத்தன்மையற்ற சேர்மமாகும். உயர்வெப்பநிலை வளிமமாகவோ அல்லது திண்ம மந்தவாயு அணிக்கோவையில் ஒரு மூலக்கூறாகவோ மட்டுமே இது காணப்படும். 

## மேற்கோள்கள்

பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:கனிம வேதியியல் சேர்மங்கள்
பகுப்பு:கால்சியம் சேர்மங்கள்
சூலமங்கலம்

**சூலமங்கலம்** என்பது இந்தியாவில் தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 61.66 மீ. உயரத்தில், () என்ற புவியியல் ஆள்கூறுகள் கொண்டு சூலமங்கலம் பகுதி அமைந்துள்ளது.

## இசை முக்கியத்துவம்
பக்திப் பாடல்களைப் பாடி புகழ்பெற்ற சூலமங்கலம் சகோதரிகள் என்ற இரு சகோதரிகளான ஜெயலட்சுமி மற்றும் இராஜலட்சுமி ஆகியோர் பிறந்த ஊர் சூலமங்கலம் ஆகும்.
## சமயம்
### கோயில்கள்
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்ற சௌந்தரராஜ பெருமாள் கோயில் என்ற ஒரு பெருமாள் கோயில் மற்றும் கிருத்திவாகேசுவரர் கோயில் என்ற ஒரு சிவன் கோயில் ஆகிய இரண்டு கோயில்கள் சூலமங்கலத்தில் அமைந்துள்ளன.

## அரசியல்
சூலமங்கலம் பகுதியானது, பாபநாசம் (சட்டமன்றத் தொகுதி) மற்றும் மயிலாடுதுறை மக்களவைத் தொகுதி வரம்புகளுக்கு  உட்பட்டதாகும்.
## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
இசுடெர்கோரைட்டு

**இசுடெர்கோரைட்டு** (*Stercorite*)  என்பது அமோனியம் சோடியம் பாசுபேட்டு  உப்பின் கனிம வடிவமாகும். இந்த பெயர் சாணத்தைக்  குறிக்கும் இலத்தீன் சொல்லான இசுடெர்கசு என்ற சொல்லிலிருந்து வந்தது.  ஏனெனில் இந்த கனிமம் முதன் முதலில் குவானோ எனப்படும் கடற்பறவைகள் அல்லது வௌவால்களின் கழிவிலிருந்துதான் கண்டுபிடிக்கப்பட்டது. பன்னாட்டு கனிமவியல் சங்கம் இசுடெகோரைட்டு கனிமத்தை Stc என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:சோடியம் கனிமங்கள்
பகுப்பு:அமோனியம் கனிமங்கள்
பகுப்பு:முச்சரிவச்சுக் கனிமங்கள்
ஜாங்கிபூர் மக்களவைத் தொகுதி

**ஜாங்கிபூர் மக்களவைத் தொகுதி** (*Jangipur Lok Sabha constituency*) என்பது இந்தியாவின் மேற்கு வங்காளத்தின் முர்சிதாபாத் மாவட்டத்தில் உள்ள ஒரு நாடாளுமன்றத் தொகுதியாகும். எண். 9 ஜாங்கிபூர் மக்களவைத் தொகுதியின் ஏழு சட்டமன்றத் தொகுதிகளும் முர்சிதாபாத் மாவட்டத்தில் உள்ளன.

## சட்டமன்றத் தொகுதிகள்
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதியான ஜாங்கிபூர் மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.

2004ஆம் ஆண்டில் ஜாங்கிபூர் மக்களவைத் தொகுதி பின்வரும் சட்டமன்றத் தொகுதிகளைக் கொண்டிருந்தது. பாரக்கா (சட்டமன்ற தொகுதி எண் 50) அவுரங்காபாத் (சட்டமன்ற தொகுதி எண் 51) சுட்டி (சட்டமன்ற தொகுதி எண் 52) சாகர்திகி (ப.இ.)(சட்டமன்ற தொகுதி எண் 53) ஜாங்கிபூர் (சட்டமன்ற தொகுதி எண் 54) நபாகிராம் (சட்டமன்ற தொகுதி எண் 66).

## நாடாளுமன்ற உறுப்பினர்கள்

^ இடைத் தேர்தல்

## தேர்தல் முடிவுகள்

### 2024 பொதுத் தேர்தல்

## மேற்கோள்கள்

## மேலும் காண்க

* ஜாங்கிபூர்
* மக்களவை தொகுதிகளின் பட்டியல்

பகுப்பு:மேற்கு வங்காள மக்களவைத் தொகுதிகள்
கலிலூர் இரகுமான்

**கலிலூர் இரகுமான்** (*Khalilur Rahaman*)(பிறப்பு செப்டம்பர் 1,1960) என்பவர் ஓர் இந்திய அரசியல்வாதியும் நூர் பீடி நிறுவனத்தின் நிர்வாக இயக்குநரும் அகில இந்திய திரிணாமுல் காங்கிரசின் தலைவரும் ஆவார்.

## அரசியல் வாழ்க்கை
இரகுமான் 2019 இந்திய நாடாளுமன்றத் தேர்தலில் ஜாங்கிபூர் மக்களவைத் தொகுதியில் போட்டியிட்டார். 2019 இந்திய பொதுத் தேர்தலில் மேற்கு வங்கத்தின் ஜாங்கிபூரிலிருந்து அகில இந்திய திரிணாமுல் காங்கிரசு உறுப்பினராக இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார். இரகுமான் மீண்டும் 2024ஆம் ஆண்டு நடைபெற்ற இந்தியப் பொதுத் தேர்தலில் போட்டியிட்டு மக்களவை உறுப்பினர் ஆனார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
ஐலியா கோய்லா

**ஐலியா கோய்லா** (*Ailia coila*) என்பது கங்கை ஐலியா எனப் பொதுவாக அழைக்கப்படும் மீன் சிற்றினம் ஆகும். இது இந்தியா, வங்களாதேசம், நேபாளம் மற்றும் பாக்கித்தான் உள்ளிட்ட நாடுகளில் காணப்படும் *ஐலியேடே* குடும்பத்தில் உள்ள ஒரு கெளிறு மீனமாகும். இந்த சிற்றினம் 30 சென்டிமீட்டர் நிலையான உடல் நீளம் வரை வளரும். 

உள்ளூர் அளவில் இந்த மீன் மேற்கு வங்காளத்தில் "கஜோலி" என்று அழைக்கப்படுகிறது. வங்களாதேசத்தில்ல், மக்கள் இதை *பன்சுபாட்டா* (மூங்கில் இலை) என்று அழைக்கிறார்கள். இதன் சதை மிகவும் சுவையாக உள்ளதாகக் கருதப்படுகிறது. இந்த மீன் உள்ளூர் மீன் வணிகத்தில் முக்கியத்துவம் வாய்ந்தது.

இயற்கை மற்றும் மானுடவியல் காரணங்களால் *ஐ. கோயிலா* வாழ்விடம் கடுமையாகப் பாதிக்கப்பட்டு வருகிறது.

*ஐ. காயிலா* என்பது 85.63% மரபணு வரிசை அடையாளத்துடன் *யூட்ரோபிச்ச்திசு வாசா*வுடன் மிகவும் நெருக்கமாகத் தொடர்புடையது.

## மேற்கோள்கள்

பகுப்பு:இந்திய மீன்கள்
பகுப்பு:நேபாள உயிரினங்கள்
பெரிய கேளையாடு

**பெரிய கேளையாடு** (*Giant muntjac)(முந்தியாகசு வூகுவாங்ஜெனிசிசு*) சில நேரங்களில் பெரிய-கொம்பு கேளையாடு என்று குறிப்பிடப்படுகிறது. இது கேளையாட்டின் சிற்றினம் ஆகும். இது 1994ஆம் ஆண்டில் வியட்நாமின் ஹா டின்ஹ் மாகாணத்தின் வு குவாங் மற்றும் மத்திய லாவோசில் கண்டுபிடிக்கப்பட்டது. நாம் தியூன் 2 பல்நோக்கு திட்டத்திற்காக லாவோசின் கம்மோவான் மாகாணத்தில் உள்ள நகாய் நீர்த்தேக்கம் நீரில் மூழ்கியபோது, 38 மாபெரும் கேளையாடு மீட்கப்பட்டு ஆய்வு செய்யப்பட்டு, அருகிலுள்ள நகாய்-நாம் தியூனின் தேசிய பாதுகாக்கப்பட்ட பகுதியில் விடுவிக்கப்பட்டது. இந்த விலங்குகளின் மாதிரியை அடுத்தடுத்த கதிர்வழி தடங்காணல் முறையில் இந்த இடமாற்றம் வெற்றிகரமாகச் செயல்பட்டதைக் காட்டியது. இந்தச் சிற்றினம் கிழக்கு கம்போடியாவில் சில பகுதிகளிலும், அன்னமைட் மலைகளிலும் காணப்படுகின்றன.

பெரும் கேளையாடு பொதுவாகப் பசுமைக் காடுகளில் காணப்படுகிறது. இது மற்றும் சுமார் 30 முதல் 50 கிலோ எடையைக் கொண்டுள்ளது. இது சிவப்பு-பழுப்பு நிற மேற்றோலினைக் கொண்டுள்ளது. காடு அழித்தல், விவசாயக் கழிவு எரிப்பு, வேட்டையாடுதலுடன் இணைந்து, மாபெரும் ஆபத்தினைக் கேளையாடு வாழ்வில் ஏற்படுத்துகிறது. எனவே இது மிக அருகிய இனமாகக் கருதப்படுகிறது. இது புலி மற்றும் சிறுத்தை போன்ற விலங்குகளால் வேட்டையாடப்படுகிறது. இது *முந்தியகசு* *முன்ட்ஜக்* (பொதுவான கேளையாடு) உடன் மிகவும் நெருக்கமாகத் தொடர்புடையது.

## மேற்கோள்கள்

## வெளி இணைப்புகள்

* Deer-Pictures.com: மாபெரும் முண்ட்ஜாக் படம்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:கேளையாடு
கேஎல்ஐஏ வெளி வட்டச் சாலை

**கேஎல்ஐஏ வெளி வட்ட சாலை** அல்லது **மலேசிய கூட்டரசு சாலை 27** (ஆங்கிலம்: *Malaysia Federal Route 27*; அல்லது *KLIA Outer Ring Road* (**KLIAORR**); மலாய்: *Laluan Persekutuan Malaysia 27* அல்லது *Jalan Pekeliling KLIA*) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு விரைவுச்சாலை ஆகும்.

மலேசிய கூட்டரசு சாலை 26 எனும் கேஎல்ஐஏ விரைவுச்சாலைக்குப் பிறகு கோலாலம்பூர் பன்னாட்டு வானூர்தி நிலையத்தில் *(Kuala Lumpur International Airport)* (**KLIA)** இரண்டாவது பெரிய நெடுஞ்சாலை; மற்றும் வட்ட சாலையாகத் திகழ்கிறது.

## பொது

கேஎல்ஐஏ வெளி வட்ட சாலை, ஒவ்வோர் ஆண்டும் மலேசிய பெட்ரோனாஸ் கிராண்ட் பிரிக்ஸ் போட்டியின் *(Petronas Malaysian Grand Prix)* போது சிப்பாங் பன்னாட்டு சுற்றுகைக்கு *(Sepang International Circuit)* முக்கியப் பாதையாகவும் மாறுகிறது. அத்துடன் 1 மார்ச் 2006 முதல் 9 மே 2014 வரை; குறைந்த கட்டணச் சேவை முனையத்திற்க்கான *(Low Cost Carrier Terminal) (LCCT)* முக்கியச் சாலையாகவும் சேவை செயதது.

இந்தச் சாலை கோலாலம்பூர் பன்னாட்டு வானூர்தி நிலையம்; மற்றும் அதன் அருகிலுள்ள சிப்பாங் பன்னாட்டு சுற்றுகை; மற்றும் பண்டார் என்ஸ்டெக் *(Bandar Enstek)* ஆகியவற்றிற்கான முக்கிய அணுகல் சாலையாகவும் செயல்படுகிறது.

## பொது

கேஎல்ஐஏ வெளி வட்ட சாலை 20.0 கி.மீ. (12.4 மைல்) நீளம் கொண்டது.

கேஎல்ஐஏ வெளி வட்ட சாலையின் கிலோமீட்டர் **0** *(Kilometre Zero)* என்பது  கோலாலம்பூர் பன்னாட்டு வானூர்தி நிலையத்தின் *(KLIA Expressway Interchange)* மாற்றுச் சாலையில் தொடங்குகிறது.

### கேஎல்ஐஏ விரைவுச்சாலை

கேஎல்ஐஏ விரைவுச்சாலையின் முதல் 5.9 கி.மீ. (3.7 மைல்) சாலை; வடக்கு-தெற்கு விரைவுச்சாலை மத்திய இணைப்பின்  ஒரு பகுதியாக பிளஸ் விரைவுச்சாலைகள் மூலம் பராமரிக்கப்படுகிறது.

கோலாலம்பூர் பன்னாட்டு வானூர்தி நிலையத்துடன் இணைக்கும் கேஎல்ஐஏ விரைவுச்சாலையின் மீதமுள்ள பகுதிகள்  மலேசிய பொதுப்பணித் துறையால் பராமரிக்கப்படுகிறது.

கேஎல்ஐஏ வெளி வட்ட சாலையின் பெரும்பாலான பிரிவுகள், ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* பந்திங்
* சிப்பாங்
* சாலாக் திங்கி
* நீலாய்
* சிப்பாங் பன்னாட்டு சுற்றுகை
* மலேசிய வானூர்தி நிலையங்கள் நிறுவனம்
* கோலாலம்பூர் பன்னாட்டு வானூர்தி நிலையம்

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
பகுப்பு:கிள்ளான் பள்ளத்தாக்கு விரைவுச்சாலைகளும் நெடுஞ்சாலைகளும்
அமோனியம் அறுபுளோரோதாண்டலேட்டு

**அமோனியம் அறுபுளோரோதாண்டலேட்டு** (*Ammonium hexafluorotantalate*) என்பது NH4TaF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோதாண்டலேட்டு என்ற பெயராலும் இது அழைக்கப்படுகிறது.

## இயற்பியல் பண்புகள்
*R**m* என்ற இடக்குழுவில் a=7.70 and c=7.95 என்ற அணிக்கோவை அளவுருக்களில் ஓர் அலகு செல்லுக்கு மூன்று வாய்ப்பாட்டு அலகுகள் என்ற முறையில் அறுகோணப் படிகத்திட்டத்தில் அமோனியம் அறுபுளோரோதாண்டலேட்டு படிகமாகிறது.

## மேற்கோள்கள்

பகுப்பு:புளோரோ அணைவுச் சேர்மங்கள்
பகுப்பு:தாண்டலேட்டுகள்
பகுப்பு:அமோனியம் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
அமோனியம் அறுபுளோரோசிடானேட்டு

**அமோனியம் அறுபுளோரோசிடானேட்டு** (*Ammonium hexafluorostannate*) என்பது (NH4)2SnF6 என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம்  எக்சாபுளோரோசிடானேட்டு  என்ற பெயராலும் இது அழைக்கப்படுகிறது.

## இயற்பியல் பண்புகள்
அமோனியம் அற்புளோரோசிடானேட்டு பொதுவாக வெள்ளை நிற படிக திடப்பொருளாகக் காணப்படுகிறது. இச்சேர்மம் நீரில் கரையும். கரிமக் கரைப்பான்களில் கரையாது.

## பயன்கள்
அமோனியம் அற்புளோரோசிடானேட்டு பல்வேறு இரசாயனத் தொகுப்பு செயல்முறைகளில் வெள்ளீயத்திற்கு மூலப் பொருளாகும். இது வெள்ளீயம் கொண்ட கலவைகள் மற்றும் பொருட்களின் உற்பத்தியை எளிதாக்குகிறது. 

## மேற்கோள்கள்

பகுப்பு:அமோனியம் சேர்மங்கள்
பகுப்பு:புளோரோ அணைவுச் சேர்மங்கள்
பகுப்பு:புளோரோ மெட்டலேட்டுகள்
பகுப்பு:அறுபுளோரைடுகள்
பகுப்பு:சிடானேட்டுகள்
மலேய கடமான்

**மலேய கடமான்** (*Malayan Sambar*) என்பது *[[உருசா]]* பேரினத்தில் உள்ள கடமானின் துணையினமாகும். கம்பார் தீபகற்பத்தில் உள்ள ஆர். இ. ஆர் பகுதியில் அடையாளம் காணப்பட்ட 75 பாலூட்டி சிற்றினங்களில் இதுவும் ஒன்றாகும். தற்போது, கடமானில் ஏழு துணையினங்கள் உள்ளன. இவற்றில் மலேய கடமான் ஏழு வகைகளில் ஒன்றாகும். கடமான் பொதுவாக 3 அடி முதல் 5 அடி உயரம் வரை வளரக்கூடியது. இதனுடைய எடை மீட்டர் மற்றும் பொதுவாக 545 கிலோ கிராம் வரை இருக்கும்.
படிமம்:Rusa_unicolor_equina_263009786.jpg
படிமம்:Rusa_unicolor_equina_263009732.jpg


## மேற்கோள்கள்

பகுப்பு:கடமான்